١ی کانوونی دووەم


ڕووداوەکان 
 ١٥٣١ – ڕیۆ دێ ژانێرۆ لەسەر زەریای ئەتڵەسی دروست کرا.
 ١٧٧٦ – شەڕی ڕاپەرینی ئەمریکا: شاری نۆرفۆلکی ڤیرجینیا، بە چالاکییە نیزامییەکانی ھێزەکانی بریتانیا و ویگ لەناوچوو.
 ١٧٨٥ – تایمز، یەکەمین ڕۆژنامە بەو ناوە، لە لەندەن بڵاوکرایەوە.
 ١٨٠١ – دۆزینەوەی یەکەم نەیزەک لەسەر ڕووی زەوی.
 ١٨٠٤ – سەربەخۆیی ھایتی لە فەڕەنسا.
 ١٨٠٨ – گواستنەوەی دیلەکان (کۆیلەکان) بۆ ویلایەتە یەکگرتووەکانی ئەمریکا قەدەغەکرا.
 ١٨٣٨ – ئۆسلۆی پایتەختی وڵاتی نۆرویژ وەک شارەدێیەک دامەزرا.
 ١٨٧٣ – ژاپۆن بە فەرمی ڕۆژژمێری زایینیی وەرگرت.
 ١٨٩٠ – ئێریتریا بوو بە موستەعمەرەی ئیتاڵیا.
 ١٩٠١ – سەربەخۆییی وڵاتی ئوسترالیا بە شێوەیەکی فەرمی ڕاگەیەندرا.
 ١٩١٢ – دامەزراندنی کۆماری چین.
 ١٩١٨ – ڕۆژنامەی تێگەیشتنی ڕاستی دامەزرا کە بە زمانی کوردی لەلایەن سوپای بریتانیا لە عێراق دەردەچوو.
 ١٩٣٤ – وڵاتی لیبیا لەلایەن ئیتاڵیاوە داگیرکرا.
 ١٩٤٢ – بە کۆبوونەوەی سی و شەش وڵات ڕێکخراوی نەتەوە یەکگرتووەکان دامەزرا.
 ١٩٥٦ – سەربەخۆیی سوودان لە بەریتانیا.
 ١٩٧١ – ڕێکلامکردن بۆ جگەرە لە تەلەڤیزیۆنی ویلایەتە یەکگرتووەکانی ئەمریکا بەربەستکرا.
 ١٩٧٩ – ویلایەتە یەکگرتووەکان و چین ڕێککەوتن لەسەر دامەزراندنی پەیوەندییە دیپلۆماسییەکانی نێوانیان.
 ١٩٨١ – زاناکانی جیھان بەشێوەیەکی فەرمی ئاشکراکردنی ڤایرۆسی نەمانی بەرگریی جەستە واتە «ئێچ ئای ڤی»یان ڕاگەیاند، کە مەترسیدارترین ڤایرۆسە.
 ١٩٨٤ – سەربەخۆیی بروونای لە شانشینی یەکگرتوو.
 ١٩٩٢ – وڵاتی ڕووسیا دامەزرا.
 ١٩٩٣ – جیابوونەوەی چیکۆسلۆڤاکیا، کە ھەردوو وڵاتی سلۆڤاکیا و کۆماری چیک لە یەکتر جیابوونەوە.
 ١٩٩٩ – فەڕەنسا لەوەتەی ئەمڕۆوە لەگەڵ یازدە وڵاتی دیکە چوونە پاڵ یەکێتیی ئەورووپاوە.
 ٢٠٠٧ – بەئەندامبوونی بولگاریا و ڕۆمانیا لە یەکێتی ئەورووپا و ئەنگۆلا لە ڕێکخراوی ئۆپیک.
 ٢٠٠٧ – بان کی موون جێگای کۆفی عەنانی سکرتێری گشتی پێشووی گرتەوە.
 ٢٠٠٩ – ویلایەتە یەکگرتووەکان بە فەرمی بەرپرسیارێتیی ناوچەی سەوزی دایە دەست ھێزەکانی عێراق، و ویلایەتە یەکگرتووەکان باڵیۆزخانەی خۆی لە عێراق کردەوە.
 ٢٠٠٩ – تی ئاڕ تی کوردی، کە یەکەم کەناڵی ئاسمانیی کوردیی کۆماری تورکیایە، دامەزرا.
 ٢٠١٠ – ماڵپەڕی خەندان، کە ماڵپەڕێکی کوردییە لەلایەن دەزگای خەندانەوە خرایەگەڕ.
 ٢٠١١ – ویکیمیدیا کۆمنز گەیشتە ھەشت ملیۆن (٨٬٠٠٠٬٠٠٠) پەڕگە.
 ٢٠١٣ – تەماشاکردنی کلیپی گانگنام ستایل لە یووتیووب ڕیکۆردێکی مێژوویی تۆمارکرد بە گەیشتنی بە ١ ملیارد و ١٠٠ ملیۆن جار.

لەدایکبوونەکان 
٧٦٦ - ئیمام عەلی ڕەزا - ھەشتەمین ئیمامی مەزھەبی شیعەکان.
 ١٨٩١ – نووسەر، زمانەوان، مێژوونووس، سیاسەتمەندار و ئەفسەری سەربازی بەناوبانگی کورد، تۆفیق وەھبی
 ١٩١٩ – نووسەری ئەمریکی جێرۆم دەیڤید سالینجەر لە مانھاتن
 ١٩٣٤ – کەسایەتی سیاسی و دیپلۆماتی جەزائیری، ئەخزەر ئیبراھیمی
 ١٩٣٥ – نووسەر و ڕووناکبیری کورد، عەبدولخالق مەعرووف لە ھەولێر
 ١٩٤٣ – پڕۆفیسۆری کۆمەڵناسی، ڕیچارد سەنێت
١٩٤٤ - عومەر ئەحمەد بەشیر - نۆیەمین سەرۆکی باڵادەستی وەزیرانی پێشووی سوودان و یەکێکی تر لە دیکتاتۆرەکانی سەدەی بیستەم کە بۆ ماوەیەکی درێژ لەسەر دەسەڵات مایەوە
 ١٩٤٤ – بانگخوازی ئیسلامی ئەمریکی، یوسف ئیدوارد ئیستێس
 ١٩٥٩ – نووسەر و بانگخوازی ئیسلامی، عایز قەڕنی لە سعودیە
 ١٩٦١ – شاعیر، ڕۆماننووس و وەرگێڕی کورد، بەیان سەلمان لە کەرکووک
 ١٩٦٩ – ژنەچالاکوانی لیبرال، خانم لەتیف
 ١٩٧١ – ھەڤاڵ ئەبووبەکر لە ھەڵەبجە
 ١٩٧٤ – ڕاپەری کورد، ئازاد ئازادپوور لە سنە
 ١٩٨٦ – پێشکەشکار، گۆرانیبێژ و نمایشکاری پۆشاکی کورد، دەشنێ موراد لە سلێمانی

مردنەکان 
 ٨٧٢ - ئیمام حەسەن ئەلعەسکەری - دوازدەھەمین ئیمام لە ئیمامەکانی شیعە مەزھەب
 ١٧٨٢ – ئاوازدانەری دەمەی کلاسیکی، یۆھان کریستیان باخ
 ١٩٥٣ – گۆرانیبێژی ئەمریکایی لەسەر شێوازی مۆسیقای لادێ، ھانک ویلیامز

بۆنەکان 
 سەرەتای ساڵی نوێی زایینی لە زۆربەی وڵاتان.
 ڕۆژی جیھانی ئاشتی.
 ڕۆژانی پشووە لە یەکێتیی سۆڤیەت.

بەستەرە دەرەکییەکان 

ڕۆژەکانی ساڵ
کانوونی دووەم